Source: http://litfond.sk/index.php/aktuality/artikel/hlasovanie_cena_citatela/
Timestamp: 2017-07-20 18:21:45+00:00

Document:
Tvorivá objednávka
14. Júl 2017 Výbor Sekcie pre žurnalistiku a novinársku fotografiu vypisuje súbeh o Tvorivú objednávku, ktorej cieľom je podnietiť vznik publicistických a fotografických diel na vybrané témy:
a) tvorba a kultivácia verejných priestorov a stým spojená občianska participácia,
b) ochrana životného prostredia ako výzva pre budúce storočia.
Podrobnejšie informácie nájdete v prílohe. Štatút Tvorivej objednávky.pdf
Tvorivá súťaž na pôvodný divadelný a rozhlasový text
07. Jún 2017 Tvorivá súťaž na pôvodný divadelný a rozhl. text 2017.pdf
Park Film Fest Trenčianske Teplice a Art Fil Fest Košice
31. Máj 2017 Uzávierka podávania žiadostí o príspevok na cestu na festivaly:
Art Film Fest v Košiciach - 15. 6. 2017
Park Film Fest v Trenčianskych Tepliciach - 22. 6. 2017.
Príspevok na dopravu je vo výške cestovného lístka na vlak 2. triedy a na ubytovanie max. 70,- €, pre študentov 25,- €.
Cena J.Hollého za r. 2016.pdf
Cena Mateja Bela za rok 2016.pdf
Prekladateľská univerziáda 2017.pdf
Podporný program ALFA, jarné kolo 2017.pdf
Ceny výboru Sekcie pre pôvodnú literatúru Literárneho fondu za rok 2016.pdf
Podpis: Právne stanovisko k odvádzaniu 2% príspevkov do Literárneho fondu výkonnými umelcami - platcami DPH
Fyzická osoba - výkonný umelec, ktorý uzatvoril s dabingovým štúdiom zmluvu o vytvorení a/alebo použití umeleckého výkonu, a ktorý je zároveň dobrovoľným alebo povinným platcom DPH, je povinný vystaviť príjemcovi služby (dabingovému štúdiu) faktúru, v ktorej je povinný uviesť dohodnutú odmenu zo Zmluvy o vytvorení a/alebo použití umeleckého výkonu + DPH, pričom platiteľ (dabingové štúdio) je povinné uhradiť výkonnému umelcovi fakturovanú odmenu zníženú o 2% príspevok ako aj zaplatiť fakturovanú DPH . Dabingové štúdio je povinné v zmysle § 6 odsek 1 Zák. č.13/1993 Z. z. v znení neskorších predpisov zraziť a odviesť 2% príspevok LF z fakturovanej odmeny výkonného umelca (teda z odmeny bez DPH).
Dabingové štúdio je povinné s výkonným umelcom uzatvoriť zmluvu o vytvorení a/alebo použití umeleckého výkonu v písomnej forme. Ak táto forma nie je zachovaná, tento nedostatok má za následok absolútnu neplatnosť právneho úkonu (viď § 40 odsek 1 OZ).
Pri výrobe dabingu nedochádza len k vytvoreniu umeleckého výkonu (zákon nevyžaduje písomnú formu zmluvy), ale aj k dispozícii s majetkovými právami výkonného umelca upravenými najmä v § 63 odsek 2 najmä písm. b) AZ (vyhotovenie originálu záznamu umeleckého výkonu), preto dabingové štúdio musí uzavrieť s výkonným umelcom licenčnú zmluvu v súlade s § 40 a následne AZ ! Problematika platenia 2% príspevku pri zastúpení výkonného umelca právnickou osobou.
Výkonný umelec na základe písomného splnomocnenia môže poveriť inú osobu, teda aj vlastnú s.r.o. na uzavretie Zmluvy o vytvorení a použití umeleckého výkonu a na fakturovanie jeho odmeny, avšak táto osoba ako splnomocnenec koná v mene a na účet výkonného umelca, teda v žiadnom prípade nekoná vo vlastnom mene. (viď aj § 75 odsek 2 zák o DPH).
Z uvedeného vyplýva, že takáto spoločnosť nemôže fakturovať vo vlastnom mene, čiže dabingové štúdio je opäť povinné zraziť z fakturovanej odmeny výkonného umelca 2% príspevok a tento riadne odviesť LF. Jedine organizácie kolektívnej správy práv (OKSP) na základe Hromadných licenčných zmlúv, resp. Kolektívnych licenčných zmlúv inkasujú od používateľov odmeny pre výkonných umelcov vo svojom mene a na vlastnú zodpovednosť, ale toto ich oprávnenie je priamo upravené v § 78 a nasl. AZ.
OKSP pri vyúčtovaní odmien jednotlivým výkonným umelcom zrazí 2% príspevok a odvedie ho príslušnému fondu.
Ak dabingové štúdia uzatvárajú Zmluvy o vytvorení a/alebo použití umeleckého výkonu s právnickými osobami, ktoré konajú vo vlastnom mene (bez ohľadu na skutočnosť, či túto právnickú osobu založil alebo je v nej jediným spoločníkom výkonný umelec), resp. takáto právnická osoba fakturuje odmenu výkonného umelca vo vlastnom mene, takýto právny úkon je absolútne neplatný v zmysle § 39 OZ z dôvodu rozporu so zákonom, konkrétne § 71 v spojení s § 17 odsek 2 a § 18 odsek 5 AZ, podľa ktorých osobné a majetkové práva výkonného umelca sú neprevoditeľné !
Záver: Dabingové štúdia sú povinné s výkonnými umelcami – fyzickými osobami, písomne uzatvárať zmluvy o vytvorení a použití umeleckého výkonu, ako aj sú povinné zrážať a odvádzať LF 2% príspevok v zmysle § 6 odsek 1 zák. č.13/1993 Z. z. bez ohľadu na skutočnosť, či fyzická osoba je platcom DPH alebo nie je a bez ohľadu na skutočnosť či fyzická osoba fakturuje svoju odmenu alebo ju nefakturuje.
Žiadna právnická osoba nemôže dať dabingovému štúdiu súhlas na zaznamenanie výkonu výkonného umelca na originál záznamu (pod originálom záznamu sa rozumie jeho prvé zaznamenanie, resp. na vyhotovenie rozmnoženín záznamu (viď § 63 odsek 2 písm. b), c) AZ), pretože sa jedná o výkon majetkových práv výkonného umelca, ktoré sú neprevoditeľné. Obchádzanie prostredníctvom licencii, resp. pracovného pomeru je právne a fakticky zložité a v konečnom dôsledku by pre výkonného umelca znamenalo väčšie výdavky ako 2% príspevok príslušnému fondu.

References: § 6
 § 40
 § 63
 § 40
 § 75
 § 78
 § 39
 § 71
 § 17
 § 18
 § 6
 § 63